Apstiprināti
ar Pārtikas drošības, dzīvnieku veselības
un vides zinātniskā institūta „BIOR”
direktores
2026. gada 15.septembra rīkojumu Nr. 1-1/179

INSTITŪTA ĪPAŠUMĀ ESOŠĀS 
MANTAS – NOLIETOTO TRANSPORTLĪDZEKĻU – ATSAVINĀŠANAS IZSOLES
NOTEIKUMI
1. Informācija par Izsoles organizētāju
	Nosaukums
	Pārtikas drošības, dzīvnieku veselības un vides zinātniskais institūts „BIOR” (turpmāk – Institūts)

	Nodokļu maksātāja kods
	LV90009235333

	Juridiskā adrese
	Lejupes iela 3, Rīga, LV-1076

	Banka
	Valsts kase

	Kods
	TRELLV22

	Konta Nr.
	LV20TREL9160660001000

	Tālrunis
	+371 67620526



2. Noteikumos izmantotie termini
2.1. Apstrādes uzņēmums – komersants, kuram normatīvajos aktos noteiktajā kārtībā izsniegta derīga atļauja nolietotu transportlīdzekļu apstrādei.

2.2. Atļauja – B kategorijas piesārņojošās darbības atļauja, kas izsniegta saskaņā ar likumu “Par piesārņojumu” un Ministru kabineta 2010. gada 30. novembra noteikumiem Nr. 1082.

2.3. CSDD – valsts akciju sabiedrība “Ceļu satiksmes drošības direkcija”.

2.4. VTUA – Valsts tehniskās uzraudzības aģentūra.

2.5. Izsoles dalībnieks – fiziska vai juridiska persona, kura savā vai citas personas vārdā piedalās Izsolē un tiek reģistrēta elektronisko izsoļu vietnē uzturētajā Izsoļu dalībnieku reģistrā (turpmāk arī – Izsoles dalībnieks vai Dalībnieks).

2.6. Izsoles komisija – ar Pārtikas drošības, dzīvnieku veselības un vides zinātniskā institūta „BIOR” direktora rīkojumu apstiprināta Izsoles komisija.

2.7. Izsole – Pārtikas drošības, dzīvnieku veselības un vides zinātniskā institūta „BIOR” piederošo un turpmāk neekspluatējamo transportlīdzekļu un traktortehnikas (turpmāk – Transportlīdzekļi) izsole.

2.8. Izsoles objekts – Izsoles noteikumu 1. pielikumā norādīts Pārtikas drošības, dzīvnieku veselības un vides zinātniskajam institūtam „BIOR” piederošs un Izsolē pārdodams transportlīdzeklis, kas vairs netiek ekspluatēts Pārtikas drošības, dzīvnieku veselības un vides zinātniskā institūta „BIOR” vajadzībām.

2.9. Izsoles noteikumi – šie noteikumi, kas reglamentē Izsoles sagatavošanas un norises kārtību, kā arī pirkuma maksas samaksas kārtību un kurus apstiprinājusi Izsoles komisija.

2.10. Izsoles uzvarētājs (Pircējs) – Izsoles dalībnieks, kurš par Izsoles objektu nosolījis Nosolīto cenu un ieguvis tiesības noslēgt līgumu un iegādāties Transportlīdzekļus.

2.11. Nosolītā cena – visaugstākā nosolītā Izsoles objekta cena, kas Izsoles uzvarētājam jāsamaksā Pārtikas drošības, dzīvnieku veselības un vides zinātniskajam institūtam „BIOR” kā Izsoles objekta pirkuma maksa.

2.12. Pirkuma nodrošinājums – 10 % no Izsoles objekta Sākuma cenas.

2.13. Sākuma cena – Izsoles noteikumu 1. pielikumā norādītā Sākuma cena, ar kuru sākas solīšana par Izsoles objektu.

2.14. Solis – Izsoles objekta pārdošanas cenas izmaiņas vienība, kuras apmērs norādīts Izsoles noteikumos.

2.15. Pretendents – apstrādes uzņēmums, kas iesniedzis piedāvājumu Transportlīdzekļu iegādei.

2.16. Saraksts – CSDD uzturētais apstrādes uzņēmumu saraksts.

3. Vispārīgie noteikumi
3.1. Institūta izsoles “Institūta īpašumā esošās nevajadzīgās kustamās mantas – nolietoto transportlīdzekļu – atsavināšana, pārdodot izsolē” (turpmāk – Izsole) noteikumi (turpmāk – Noteikumi) nosaka kārtību, kādā veicama Institūta īpašumā esošās nevajadzīgās kustamās mantas – 6 (seši) nolietoti transportlīdzekļi un 4 (četras) traktortehnikas vienības (turpmāk – Transportlīdzekļi), kopā 10 (desmit) Transportlīdzekļi – atsavināšana, pārdodot izsolē. Noteikumi izstrādāti atbilstoši Publiskas personas mantas atsavināšanas likumam.

3.2. Izsoles mērķis – nolietoto transportlīdzekļu nodošana pārstrādei, likvidācijas sertifikātu izsniegšana un norakstīšana CSDD vai VTUA reģistrā par iespējami augstāku cenu atbilstoši tirgus apstākļiem, vienlaikus nodrošinot Pircēju godīgu konkurenci.

3.3. Izsole tiek organizēta saskaņā ar Publiskas personas mantas atsavināšanas likumu, šiem Noteikumiem un ievērojot Latvijas Republikā spēkā esošo normatīvo aktu prasības.

3.4. Izsolīti tiek 6 (seši) nolietoti transportlīdzekļi un 4 (četras) traktortehnikas vienības (turpmāk – Transportlīdzekļi), kas novērtēti kā metāllūžņi (Izsoles objekti). To saraksts pievienots Izsoles noteikumu 1. pielikumā. Izsoles uzvarētājam ir pienākums paša spēkiem un par saviem līdzekļiem nodrošināt CSDD uzskaitē esošo transportlīdzekļu noņemšanu no uzskaites CSDD.
3.5. Izsolāmo objektu apskate iespējama to atrašanās vietās:
3.5.1. Rīga, Lejupes iela 3. Kontaktpersona Zigfrīds Rozentāls, tālr.Nr.+371 29179456.
3.5.2. z/a “Tome”, Tomes pagasts, Ogres novads. Kontaktpersona Ivars Putviķis,tālr.Nr.+371 29299916;
3.5.3. z/a “Brasla”, Cēsu novads. Kontaktpersona Jānis Šulcs ,tālr.Nr.+371 29424021;
3.5.4. z/a “Kārļi”, Drabešu pagasts, Cēsu novads. Kontaktpersona Jānis Šulcs ,tālr.Nr.+371 29424021;
3.5.5. z/a “Pelči”, Pelču pagasts, Kuldīgas novads. Kontaktpersona Sandis Japēņins, ,tālr.Nr.+371 26270006.

3.6. Ar Izsoles objektiem var iepazīties 3.5. punktā minētajās adresēs līdz 2026. gada 22.oktobrim darba dienās no plkst. 9.00 līdz plkst. 16.00, apskates laiku iepriekš saskaņojot ar Institūta Tehniskā nodrošinājuma departamenta vadītāju Zigfrīdu Rozentālu, tālrunis: +371 29179456, e-pasta adrese: [zigfrids.rozentals@bior.lv](mailto:zigfrids.rozentals@bior.lv).

3.7. Izsole tiek izsludināta Institūta mājaslapā: https://bior.lv/lv/izsoles un Tiesu administrācijas elektroniskajā izsoļu vietnē https://izsoles.ta.gov.lv.

3.8. Izsoles noteikumi tiek publicēti Institūta mājaslapā: https://bior.lv/lv/izsoles un Tiesu administrācijas elektroniskajā izsoļu vietnē https://izsoles.ta.gov.lv.

3.9. Izsoles sākuma laiks: 2026. gada 22.oktobris, plkst. 13.00.

3.10. Izsoles norises vieta: Tiesu administrācijas elektroniskā izsoļu vietne https://izsoles.ta.gov.lv.

3.11. Izsoles komisija attiecībā uz Izsoles dalībnieku, kurš būtu atzīstams par Izsoles uzvarētāju, pārbauda, vai Pretendentam nav nodokļu, tajā skaitā valsts sociālās apdrošināšanas obligāto iemaksu, parādu, kas kopsummā pārsniedz 150 euro, un vai Pretendentam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktas sankcijas atbilstoši Starptautisko un Latvijas Republikas nacionālo sankciju likuma prasībām.

3.12. Izsoles komisijas kontaktpersona: Tehniskā nodrošinājuma  departamenta vadītājs Zigfrīds Rozentāls, tālruņa numurs +371 29179456, e-pasta adrese: [zigfrids.rozentals@bior.lv](mailto:zigfrids.rozentals@bior.lv).

3.13. Saskaņā ar noslēgto līgumu izsolāmo Transportlīdzekļu novērtējumu veica sabiedrība ar ierobežotu atbildību “Šēnvaldi”, reģistrācijas numurs 40203193326.

4. Reģistrācija Izsolei un dalības samaksas kārtība
4.1. Pieteikšanās dalībai Izsolē notiek, izmantojot Tiesu administrācijas elektronisko izsoļu vietnē (https://izsoles.ta.gov.lv) pieejamo elektronisko pakalpojumu “Par e-izsoļu vietnes dalībnieka dalību konkrētā izsolē”, identificējoties ar vienu no vienotajā valsts un pašvaldību portālā [www.latvija.gov.lv](http://www.latvija.gov.lv) piedāvātajiem identifikācijas līdzekļiem vai klātienē pie zvērināta tiesu izpildītāja vai maksātnespējas procesa administratora.

4.2. Persona, kura vēlas piedalīties Izsolē, reģistrējas dalībai Izsolē šo Noteikumu 4.1. punktā noteiktajā kārtībā un veic dalības maksas (saņēmējs – Tiesu administrācija) samaksu saskaņā ar portāla https://izsoles.ta.gov.lv ģenerētajiem un uz Izsoles dalībnieka norādīto e-pasta adresi nosūtītajiem rēķiniem.

4.3. Persona, kura vēlas piedalīties Izsolē, veic Pirkuma nodrošinājuma samaksu 10 % apmērā no Izsoles objekta Sākuma cenas. Saskaņā ar Civilprocesa likuma 584.^1 panta ceturto daļu Izsoles uzvarētāja iemaksātais nodrošinājums tiek ieskaitīts pirkuma maksā. Izsoles dalībniekam, kurš nav uzvarējis Izsolē, iemaksātais Pirkuma nodrošinājums tiek atmaksāts 20 (divdesmit) dienu laikā pēc Izsoles, pārskaitot to uz Izsoles dalībnieka norādīto bankas kontu. Ja Izsoles objektu pēc nenotikušas Izsoles patur sev pēdējais pārsolītais solītājs, viņa iemaksātais Pirkuma nodrošinājums tiek ieskaitīts pirkuma maksā.

4.4. Izsoles dalībnieks Pirkuma nodrošinājumu iemaksā norēķinu kontā ar šādiem rekvizītiem:

Pārtikas drošības, dzīvnieku veselības un vides zinātniskais institūts „BIOR”, reģistrācijas Nr. 90009235333, konta Nr. LV59UNLA0050015251487, AS Seb bank, kods: UNLALV2X), maksājuma mērķī norādot: “Kustamās mantas izsoles objekta reģistrācijas Nr. _____ (norāda konkrēto izsoles objektu) pirkuma nodrošinājums”.

4.5. Papildus Pirkuma nodrošinājumam Izsoles dalībnieks veic samaksu par dalību Izsolē elektronisko izsoļu vietnes administratoram saskaņā ar elektronisko izsoļu vietnē reģistrētam lietotājam sagatavotu rēķinu.

4.6. Pirkuma nodrošinājums uzskatāms par iemaksātu, ja attiecīgā naudas summa ir ieskaitīta šo Noteikumu 4.4. punktā norādītajā bankas kontā.

4.7. Iemaksātā Pirkuma nodrošinājuma summa tiek ieskaitīta pirkuma maksā.

4.8. Nokavējot noteikto samaksas termiņu vai noteiktajā laikā nesamaksājot nosolīto cenu un pievienotās vērtības nodokli, nosolītājs zaudē iemaksāto Pirkuma nodrošinājumu.

4.9. Izsoles dalībniekiem, kuri piedalījušies Izsolē, bet pārtraukuši solīšanu Izsoles gaitā vai nav nosolījuši augstāko cenu par Izsoles objektu, Pirkuma nodrošinājums tiek atmaksāts pēc Izsoles protokola apstiprināšanas (šo Noteikumu 7.8. punkts) 15 (piecpadsmit) kalendāro dienu laikā, pārskaitot to uz kredītiestādes kontu, kas norādīts elektronisko izsoļu vietnē https://izsoles.ta.gov.lv.

4.10. Ja Izsole tiek atzīta par nenotikušu (neviens nav pārsolījis Izsoles sākuma cenu), Pirkuma nodrošinājums tiek atmaksāts visiem Izsoles dalībniekiem 15 (piecpadsmit) kalendāro dienu laikā pēc Izsoles noslēgšanās, pārskaitot to uz kredītiestādes kontu, kas norādīts elektronisko izsoļu vietnē https://izsoles.ta.gov.lv.

5.	Izsoles norise
5.1.	Izsoles procesa norisi reglamentē Tiesu administrācijas elektronisko izsoļu vietnes (https://izsoles.ta.gov.lv) noteikumi.

6. Izsoles sākumcena un solīšanas solis
6.1. Izsoles objekta Sākuma cena ir norādīta Izsoles noteikumu 1. pielikumā.

6.2. Atsavināšanas veids – elektroniska izsole ar augšupejošu soli (turpmāk – Izsole).

6.3. Izsoles objekta Soļa apmērs ir 20,00 EUR (divdesmit euro un 00 centi).

7. Pirkuma līgums
7.1. Ar Izsoles uzvarētāju tiek noslēgts pirkuma līgums atbilstoši Izsoles noteikumu 2. pielikumā pievienotajam pirkuma līguma projektam.

7.2. Institūts ir tiesīgs vienpusēji izbeigt pirkuma līgumu, ja līgumu nav iespējams izpildīt tādēļ, ka līguma izpildes laikā Izsoles uzvarētājam – fiziskajai personai, juridiskajai personai, tās valdes vai padomes loceklim, patiesajam labuma guvējam, pārstāvēt tiesīgajai personai, prokūristam, personai, kura ir pilnvarota pārstāvēt Izsoles uzvarētāju darbībās, kas saistītas ar filiāli, vai personālsabiedrības biedram ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Šādu apstākļu iestāšanās gadījumā Izsoles objekts pāriet atpakaļ Institūta īpašumā, valdījumā un lietojumā.

7.3. Izsoles dalībnieks var atteikties no nosolītā Izsoles objekta, nosūtot iesniegumu uz e-pasta adresi: [bior@bior.lv] un marita.mahonina@bior.lv (mailto:bior@bior.lv) (marita.mahonina@bior.lv) 

7.4. Ja Izsoles uzvarētājs atsakās no nosolītā Izsoles objekta vai atsakās slēgt pirkuma līgumu, Institūts neatmaksā Izsoles uzvarētājam iemaksāto Pirkuma nodrošinājumu. Šādā gadījumā tiesības iegūt Izsoles objektu īpašumā un slēgt pirkuma līgumu iegūst Izsoles dalībnieks, kurš piedāvājis nākamo augstāko pirkuma maksu par Izsoles objektu, un viņa piedāvātā pirkuma maksa uzskatāma par Nosolīto cenu.

7.5. Izsoles uzvarētājam, kurš nosolīs transportlīdzekļus "Mercedes Benz V230" (reģ. nr. GK-1774), "Volvo S80" (reģ. nr. HG-6191), "Volvo V70" (reģ. nr. LO-7122), "Citroen Jumper" (reģ. nr. FA-5194) un "Ford Transit" (reģ. nr. JF-688), būs pienākums paša spēkiem un par saviem līdzekļiem veikt to noņemšanu no uzskaites CSDD pēc pirkuma līguma noslēgšanas.



8. Fizisko personu datu apstrāde
8.1. Izsoles procesā un pirkuma līguma izpildē Izsoles dalībnieka iesniegto fizisko personu datu pārzinis ir Pārtikas drošības, dzīvnieku veselības un vides zinātniskais institūts „BIOR”, reģistrācijas Nr. 90009235333 (turpmāk – Pārzinis).

8.2. Izsoles dalībnieks, kurš iesniedz Institūtam fizisko personu datus, ir atbildīgs par šo datu apstrādes un nodošanas tiesiskā pamata nodrošināšanu, rīkojoties kā savā pusē iesaistīto fizisko personu datu pārzinis.

8.3. Ar informāciju par datu subjekta tiesībām un citu informāciju par personas datu apstrādi var iepazīties Pārziņa privātuma politikā, kas pieejama tīmekļvietnē [www.bior.lv](http://www.bior.lv) sadaļā "Privātuma politika".

9. Citi noteikumi
9.1. Piekrītot šiem Noteikumiem, vietnes lietotājs apliecina, ka ir iepazinies un apņemas ievērot Ministru kabineta 2015. gada 16. jūnija noteikumus Nr. 318 "Elektronisko izsoļu vietnes noteikumi", portālā publicētos Vispārīgos izsoles norises noteikumus (https://izsoles.ta.gov.lv/noteikumi/1), šos Noteikumus un citos normatīvajos aktos noteikto kārtību, kas regulē elektronisko izsoļu norisi.
10.	Pielikumi:
10.1.	Pielikums Nr. 1 – Izsoles objektu saraksts
10.2.	Pielikums Nr. 2 – Pirkuma līgums























Pielikums Nr. 1
Izsoles objektu saraksts
	[bookmark: _Hlk221260857][bookmark: _Hlk150154573]Nr.p.
k.
	Marka, modelis
	Reģistrācijas Nr.
	Izlaiduma gads
	Pašmasa kg (dati no transportlīdzekļa reģistrācijas apliecības)
	Tehniskais stāvoklis
	Apskates vieta
	Sākuma cena EUR
Bez PVN

	1. 
	Mercedes Benz
V230
	GK-1774
	1998
	1855
	Transportlīdzeklis ir fiziski un morāli nolietojies.
	Rīga, Lejupes iela 3, LV-1076
	223,14

	1. 
	Volvo
S80
	HG-6191
	2006
	1662
	Transportlīdzeklis ir fiziski un morāli nolietojies.
	Rīga, Lejupes iela 3, LV-1076
	181,82

	1. 
	Volvo
V70
	LO-7122
	2001
	1560
	Transportlīdzeklis ir fiziski un morāli nolietojies.
	Rīga, Lejupes iela 3, LV-1076
	132,23

	1. 
	GAZ
5312
	BV-2044
	1984
	3180
	Transportlīdzeklis ir fiziski un morāli nolietojies.
	z/a Tome", Tomes pagasts, Ogres novads, LV-5020
	413,22

	1. 
	DT-75
	1. nav
	nav datu
	Nav precīza informācija
(~ 6000)
	Traktors ir fiziski un morāli nolietojies.
	z/a Tome", Tomes pagasts, Ogres novads, LV-5020
	537,19

	6. 
	JUMZ 6AL/EO-2621
	nav
	1983
	Nav precīza informācija
(~ 5900)
	Traktors ir fiziski un morāli nolietojies.
	z/a Tome", Tomes pagasts, Ogres novads, LV-5020
	454,55

	7. 
	JUMZ-6AL/EO-2621
	T1251 LB
	1983
	Nav precīza informācija
(~ 5900)
	Traktors ir fiziski un morāli nolietojies.
	z/a “Brasla”, Cēsu nov.,
LV-4152
	454,55

	8. 
	Citroen
Jumper
	FA-5194
	2003
	2075
	Transportlīdzeklis ir fiziski un morāli nolietojies.
	z/a “Brasla”, Cēsu nov.,
LV-4152
	206,61

	9. 
	Ford
Transit
	JF-688
	2013
	1632
	Transportlīdzeklis ir fiziski un morāli nolietojies.
	z/a “Kārļi”, Drabešu pagasts, Cēsu novads, LV-4139
	148,76

	10. 
	DT-75
	4024 LV
	1986
	Nav precīza informācija
(~ 6000)
	Traktors ir fiziski un morāli nolietojies.
	z/a “Pelči”, Pelču pagasts, Kuldīgas novads, Latvija, LV-3322
	247,93

	
	
	
	
	
	
	KOPĀ:
	3000,00


[bookmark: _Hlk222320875]Izsoles priekšmeta sākuma cena (nosacītā cena) 3 000,00 EUR (trīs tūkstoši eiro, 00 centi) bez pievienotās vērtības nodokļa 21%.

































2.pielikums
(projekts)

PIRKUMA LĪGUMS
Nr. __________
Rīgā,                                                                                                                                            Līguma datums
skatāms dokumenta laika zīmogā

_____________________________________________ (turpmāk – Pircējs), ko saskaņā ar __________ pārstāv __________, no vienas puses, un
Pārtikas drošības, dzīvnieku veselības un vides zinātniskais institūts „BIOR” (turpmāk – Pārdevējs), ko saskaņā ar nolikumu pārstāv tās direktore Olga Valciņa, no otras puses,
[bookmark: OLE_LINK2]Pircējs un Pārdevējs abi kopā (turpmāk – Līdzēji), pamatojoties uz izsoles “Institūta īpašumā esošās nevajadzīgās kustamās mantas – nolietoto transportlīdzekļu – atsavināšana, pārdodot izsolē” rezultātiem, noslēdz šādu pirkuma līgumu (turpmāk – Līgums):

 1. LĪGUMA PRIEKŠMETS
1.1. 1.1. Pārdevējs pārdod, un Pircējs pērk Pārdevējam piederošo kustamo mantu – nevajadzīgos Transportlīdzekļus (turpmāk – Transportlīdzekļi). Pircējs apzinās un apliecina, ka Līgumā minētie transportlīdzekļi "Mercedes Benz V230" (reģ. nr. GK-1774), "Volvo S80" (reģ. nr. HG-6191), "Volvo V70" (reģ. nr. LO-7122), "Citroen Jumper" (reģ. nr. FA-5194) un "Ford Transit" (reģ. nr. JF-688) atrodas uzskaitē CSDD.

1.2. Pārdevējs garantē, ka Transportlīdzekļi pārdošanas brīdī nav atsavināti, ieķīlāti vai apgrūtināti ar parādiem un saistībām un par tiem nav tiesas strīdu.

1.3. Pārdevējs garantē, ka Transportlīdzekļi ir tā īpašumā, ko apliecina katra Transportlīdzekļa reģistrācijas apliecība, un Pārdevējam ir tiesības slēgt šo Līgumu.

1.4. Parakstot Līgumu, Pircējs apliecina, ka ir iepazinies ar Transportlīdzekļu faktisko stāvokli, apmēru, vērtību un Transportlīdzekļu atrašanās vietu. Parakstot Līgumu, Pircējs apliecina, ka viņam nav pretenziju par Transportlīdzekļu faktisko stāvokli, apmēru, vērtību un svaru. Pārdevējs nav atbildīgs, ja pēc Līguma noslēgšanas Transportlīdzekļiem tiek konstatēti jebkādi defekti.

1.5. Transportlīdzekļi tiek nodoti Pircējam ar Transportlīdzekļu pieņemšanas–nodošanas aktu (turpmāk – Akts), kas pievienots šim Līgumam kā 2. pielikums “Transportlīdzekļu pieņemšanas–nodošanas akts” un ir Līguma neatņemama sastāvdaļa. Pircējs īpašuma tiesības uz Transportlīdzekļiem iegūst pēc Akta parakstīšanas.

2. PIRKUMA MAKSA UN NORĒĶINU KĀRTĪBA
2.1. Pirkuma maksa ir __________ EUR (________________ euro, __ centi) bez pievienotās vērtības nodokļa (turpmāk – PVN). PVN tiek piemērots atbilstoši Latvijas Republikā spēkā esošajiem normatīvajiem aktiem.

2.2. Pārdevējs kā daļu no samaksas par Transportlīdzekļiem ieskaita Pircēja iemaksāto izsoles nodrošinājumu 363,00 EUR (trīs simti sešdesmit trīs euro un 00 centi) apmērā. Pircējs samaksā atlikušo nosolītās cenas daļu __________ EUR (________________ euro, __ centi) apmērā.

2.3. Pircējs sedz visus izdevumus, kas saistīti ar Transportlīdzekļu saņemšanu un izvešanu (transportēšanas, iekraušanas, izkraušanas un citus izdevumus, kas saistīti ar Transportlīdzekļu nogādāšanu ārpus to atrašanās vietas).

2.4. Pirkuma maksu Pircējs pārskaita Pārdevēja rēķinā norādītajā kontā vienas nedēļas laikā no rēķina saņemšanas dienas.

 3. TRANSPORTLĪDZEKĻU NODOŠANAS UN PIEŅEMŠANAS KĀRTĪBA
3.1. Pārdevējs nodod Transportlīdzekļus Pircējam, parakstot Transportlīdzekļu pieņemšanas–nodošanas aktu (turpmāk – Akts), šādos termiņos:

3.1.1. Rīgā – 2 (divu) nedēļu laikā no Līguma noslēgšanas dienas;

3.1.2. Tomē, Braslā, Kārļos un Pelčos – 1 (viena) mēneša laikā no Līguma noslēgšanas dienas.

3.2. Pārdevējs nodod Transportlīdzekļus Pircēja īpašumā Līguma 1. pielikumā “Transportlīdzekļu saraksts” norādītajās Transportlīdzekļu atrašanās vietās.

3.3. Pārdevējs nodod Transportlīdzekļus Pircēja īpašumā pa daļām atbilstoši Pircēja iespējām tos saņemt, par katru Transportlīdzekļa nodošanas faktu parakstot atsevišķu Aktu.

3.4. Parakstot Aktu, Pircējs uzņemas atbildību par saņemtajiem Transportlīdzekļiem. Pārdevējs neuzņemas atbildību par neatbilstībām, kas var tikt konstatētas pēc Transportlīdzekļu nodošanas Pircējam.

3.5. Transportlīdzekļu nodošana notiek, Pircējam iepriekš ar Līguma 5.2. punktā norādīto personu saskaņojot Transportlīdzekļu nodošanas datumu un laiku.

3.6. Pircējs ar saviem resursiem un par saviem līdzekļiem nodrošina Transportlīdzekļu izvešanu.

3.7. Pircējs, izvedot Transportlīdzekļus, nodrošina ugunsdrošības, darba aizsardzības, tehniskās drošības un vides aizsardzības prasību ievērošanu saskaņā ar normatīvajiem aktiem, kā arī nodrošina, lai Transportlīdzekļu izvešanas rezultātā netiktu bojāti ceļi un teritorija.

3.8. Pircējs izsniedz Pārdevējam Transportlīdzekļu likvidācijas sertifikātus, kā arī elektroniski nodod ziņas par likvidācijai pieņemto transportlīdzekli Ceļu satiksmes drošības direkcijai (turpmāk – CSDD) atbilstoši Nolietotu transportlīdzekļu apsaimniekošanas likuma 6. panta otrās daļas prasībām, bet traktortehnikas gadījumā – atbilstoši Valsts tehniskās uzraudzības aģentūras (turpmāk – VTUA) noteiktajai kārtībai.

4. LĪDZĒJU TIESĪBAS UN PIENĀKUMI
4.1. Pārdevēja tiesības un pienākumi:

4.1.1. saņemt samaksu par Transportlīdzekļiem;

4.1.2. Līgumā noteiktajā kārtībā nodot Transportlīdzekļus Pircējam;

4.1.3. Līgumā noteiktajā kārtībā nodrošināt Pircējam piekļuvi Transportlīdzekļu atrašanās vietai un nodrošināt iespēju saņemt Transportlīdzekļus;

4.1.4. Transportlīdzekļu nodošanas brīdī parakstīt Aktu.

4.2. Pircēja tiesības un pienākumi:

4.2.1. veikt samaksu par Transportlīdzekļiem;

4.2.2. pieņemt no Pārdevēja Transportlīdzekļus, parakstot Aktu;

4.2.3. segt visus izdevumus, kas saistīti ar Transportlīdzekļu saņemšanu un izvešanu (transportēšanas, iekraušanas, izkraušanas u. tml. izdevumus, kas saistīti ar Transportlīdzekļu saņemšanu un nogādāšanu ārpus to atrašanās vietas);

4.2.4. paša spēkiem un par saviem līdzekļiem veikt CSDD uzskaitē esošo Transportlīdzekļu noņemšanu no uzskaites CSDD, kā arī 1 (viena) mēneša laikā no Akta parakstīšanas norakstīt Transportlīdzekļus VTUA vai CSDD reģistrā (atkarībā no tehnikas veida) atbilstoši Nolietotu transportlīdzekļu apsaimniekošanas likuma 6. panta trešās daļas prasībām un traktortehnikas gadījumā – atbilstoši VTUA noteiktajai kārtībai. Pārdevējs par Transportlīdzekļu norakstīšanas faktu pārliecinās CSDD tīmekļvietnē https://e.csdd.lv vai VTUA valsts informācijas sistēmā "Traktortehnikas un tās vadītāju informatīvā sistēma";

4.2.5. iznīcināt Transportlīdzekļus, nododot tos apstrādei, ievērojot Latvijas Republikā spēkā esošo normatīvo aktu prasības;

4.2.6. ar Līguma parakstīšanu Pircējs apliecina, ka Līguma darbības laikā tam ir Valsts vides dienesta izsniegta atļauja B kategorijas piesārņojošai darbībai nolietotu transportlīdzekļu pārstrādei un uzglabāšanai, ka minētajai atļaujai nav beidzies derīguma termiņš un nav pārsniegts ar to noteiktais nolietotu transportlīdzekļu pārstrādes limits;

4.2.7. Pircējs nav tiesīgs Transportlīdzekļus atjaunot un atkārtoti reģistrēt kā transportlīdzekļus.

5. PILNVAROTIE PĀRSTĀVJI
5.1. Līdzēji nozīmē pilnvarotos pārstāvjus, kuru pienākums ir vadīt un kontrolēt Līguma izpildi, kā arī uzturēt saziņu ar otru Līdzēju.

5.2. Pārdevēja pilnvarotais pārstāvis ar Līguma izpildi saistītajos jautājumos ir ________________, tālr. ________, e-pasta adrese: ____________.

5.3. Pircēja pilnvarotais pārstāvis ar Līguma izpildi saistītajos jautājumos ir ________________, tālr. ________, e-pasta adrese: ____________.

5.4. Pilnvarotie pārstāvji ir tiesīgi parakstīt Aktus.

6. ATBILDĪBA
6.1. Par jebkura Līgumā noteiktā Pārdevēja saistību izpildes termiņa nokavējumu Pircējam ir tiesības piemērot Pārdevējam līgumsodu 0,5 % (puse procenta) apmērā no Līguma 2.1. punktā noteiktās maksas par Transportlīdzekļiem par katru nokavēto dienu, bet kopumā ne vairāk kā 10 % (desmit procenti) no Līguma 2.1. punktā noteiktās maksas par Transportlīdzekļiem. Līgumsoda samaksa neatbrīvo Pārdevēju no Līguma izpildes.

6.2. Par Līguma 3.8. punktā un 4.2.4. apakšpunktā noteikto Pircēja saistību neizpildi Pārdevējam ir tiesības piemērot Pircējam līgumsodu 1 000,00 EUR (viens tūkstotis euro un 00 centi) apmērā. Pircējam rēķins par līgumsoda samaksu jāapmaksā 10 (desmit) darba dienu laikā no rēķina saņemšanas dienas. Līgumsoda samaksa neatbrīvo Pircēju no Līguma izpildes.

6.3. Par Līgumā noteiktā samaksas termiņa nokavējumu Pārdevējam ir tiesības piemērot Pircējam nokavējuma procentus 0,5 % (puse procenta) apmērā no nesamaksātās naudas summas par katru nokavēto dienu, bet kopumā ne vairāk kā 10 % (desmit procenti) no kopējās nesamaksātās summas. Nokavējuma procentu samaksa neatbrīvo Pircēju no Līguma izpildes.

6.4. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī Līdzēju Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunprātīgas rīcības vai nolaidības rezultātā.

7. STRĪDU IZSKATĪŠANAS KĀRTĪBA
7.1. Strīdi, domstarpības un pretenzijas, kas Līdzējiem rodas Līguma izpildes gaitā, vispirms tiek risināti savstarpēju pārrunu ceļā. Ja vienošanos panākt neizdodas, strīdi tiek izskatīti vispārējās jurisdikcijas tiesā pēc Pārdevēja juridiskās adreses normatīvajos aktos noteiktajā kārtībā.

8. LĪGUMA DARBĪBAS TERMIŅŠ, LĪGUMA GROZĪŠANAS UN PIRMSTERMIŅA IZBEIGŠANAS KĀRTĪBA
8.1. Līgums stājas spēkā tā abpusējas parakstīšanas dienā un ir spēkā līdz brīdim, kad Līdzēji ir izpildījuši visas Līgumā noteiktās saistības.

8.2. Līdzēji var izbeigt Līgumu pirms termiņa, rakstveidā par to savstarpēji vienojoties.

8.3. Pārdevējam ir tiesības atkāpties no Līguma, ja Pircējs ir iesniedzis nepatiesu informāciju savas kvalifikācijas novērtēšanai vai atkārtoti pārkāpj Līguma noteikumus. Šādā gadījumā Pircējam ir pienākums Pārdevēja norādītajā termiņā atlīdzināt visus Pārdevējam radušos zaudējumus.

8.4. Katram Līdzējam ir tiesības nekavējoties atkāpties no Līguma, ja otrs Līdzējs atkārtoti pārkāpj Līguma noteikumus.

8.5. Līdzējiem ir tiesības atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

8.6. Līguma grozījumi un papildinājumi ir spēkā tikai tad, ja tie noformēti rakstveidā un tos parakstījuši abi Līdzēji. Tie pievienojami Līgumam un kļūst par tā neatņemamu sastāvdaļu.

9. NEPĀRVARAMAS VARAS APSTĀKĻI
9.1. Līdzēji neizvirzīs viens otram pretenzijas, ja iestāsies nepārvaramas varas apstākļi, kas tiešā veidā ietekmē Līguma izpildi un kuru iestāšanos nebija iespējams paredzēt vai novērst.

9.2. Līdzēji nekavējoties informē viens otru par šādu apstākļu iestāšanos un veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu ietekmē.

10. PAPILDU NOTEIKUMI
10.1. Līdzēji ir atbildīgi par otra Līdzēja iesniegto personas datu aizsardzību atbilstoši Līdzējiem saistošo normatīvo aktu prasībām. Līdzēji apņemas nodrošināt, ka Līdzēja darbinieki, kuri ir pilnvaroti apstrādāt personas datus, ir apņēmušies ievērot konfidencialitāti attiecībā uz personas datiem.

10.2. Līdzējs, kurš nodod otram Līdzējam fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.

10.3. Līdzēji apņemas bez iepriekšējas saskaņošanas nenodot trešajām personām no otra Līdzēja iegūtos fizisko personu datus, izņemot gadījumus, kad Līgumā noteikts citādi vai šādu datu nodošanu paredz normatīvie akti.

10.4. Līguma izpildes gaitā Līdzēji rīkojas saskaņā ar Latvijas Republikā spēkā esošajiem normatīvajiem aktiem.

10.5. Līguma noteikumi piemērojami, ciktāl tie nav pretrunā ar Latvijas Republikā spēkā esošajiem normatīvajiem aktiem. Ja viens vai vairāki Līguma noteikumi tiek atzīti par spēkā neesošiem, pārējo Līguma noteikumu juridiskais spēks nemainās.

10.6. Nevienam no Līdzējiem nav tiesību nodot savas tiesības un pienākumus trešajai personai bez otra Līdzēja iepriekšējas rakstveida piekrišanas.

10.7. Līgums ir saistošs katra Līdzēja tiesību un saistību pārņēmējiem.

10.8. Līdzēji 3 (trīs) darba dienu laikā rakstveidā informē viens otru par sava juridiskā statusa, nosaukuma, juridiskās vai faktiskās adreses vai saziņas līdzekļu maiņu.

10.9. Parakstot Līgumu, Līdzēji apliecina, ka ir iepazinušies ar Līguma tekstu un tam piekrīt.

10.10. Līgums sastādīts uz _____ (_____) lapām un parakstīts elektroniski. Katrs Līdzējs nodrošina šī Līguma uzskaiti un glabāšanu savā lietvedībā.

10.11. Līgumam pievienots 1. pielikums “Transportlīdzekļu saraksts” un 2. pielikums “Transportlīdzekļu pieņemšanas–nodošanas akts”, kas ir Līguma neatņemamas sastāvdaļas.

11. LĪDZĒJU REKVIZĪTI UN PARAKSTI

Dokuments ir parakstīts ar drošu elektronisko parakstu un satur laika zīmogu
Līguma abpusējās parakstīšanas diena ir pēdējā pievienotā drošā elektroniskā paraksta un tā laika zīmoga pievienošanas datums

